Ово је ваша конференција и мислим
да у овом прелазном периоду, имате права да нешто сазнате
о овом момку који ће вам је чувати неко време.
Узећу столицу.
Пре две године на TED-у сам, мислим -
дошао до овог закључка -
мислим да сам можда патио од чудне обмане.
Мислим да сам можда подсвесно веровао
тада да сам некакав пословни херој.
Имао сам фирму коју сам 15 година градио. Звала се "Future".
Бавили смо се издавањем часописа.
Недавно је изашла на берзу, а
тржиште је рекло да вреди две милијарде долара,
број који нисам баш разумео.
Магазин који сам у то време лансирао, "Business 2.0",
био је дебљи од телефонског именика,
заузет упумпавањем енергије -
(смех)
- и био сам власник 40 процената сајта који
је требало да изађе на тржиште и вреди још милијарде више.
Све је то дошло ни из чега.
Петнаест година касније, био сам научни новинар коме су се смејали
кад бих рекао "Стварно бих волео да оснујем свој компјутерски часопис."
И 15 година касније - има их 100.
И 2000 запослених и - то су била напета времена.
Било је то у фебруару 2000.
Мислио сам да ће мали график мог пословног живота
који је изгледао као Муров закон -
који расте ка десно - да траје заувек.
Мислим, морао је. Зар не? Чекало ме је право изненађење.
Сајт, иронично назван "Snowball" (грудва)
је била последња комерцијална компанија која је продата
месец дана пре него што је берза пропала и упао сам у 18 месеци пословног пакла.
Гледао сам како се све што сам градио руши.
Изгледало је као да ће све то да умре
и да ће петнаестогодишњи посао бити узалудан.
Био је то ужасан осећај.
Требало је осам година крви, зноја и суза да дођем до 350 запослених -
био сам поносан на то у свом послу.
У фебруару 2001. смо у једном дану отпустили 350 људи
и до краја крвопролића 1000 људи је изгубило посао -
из мојих фирми. Било ми је мука.
Гледао сам како моја нето вредност опада
милион долара дневно, сваког дана, 18 месеци.
И што је још много горе од тога,
мој осећај личне вредности је почео да испарава.
Ишао сам около са великим знаком на челу "ГУБИТНИК".
(смех)
Кад погледам уназад, највише ми се гади чињеница
да сам допустио да се моја лична срећа
толико испреплиће са овим послом.
Па, на крају смо успели да спасемо "Future" и "Snowball"
али ја сам у том тренутку био спреман да идем даље
и да скратим причу, дошао сам овде.
Ово причам зато што верујем, због многих разговора,
да је много људи из ове просторије прошло сличан пакао -
емоционални пакао - у последњих пар година.
Ово је велика, велика временска прекретница,
верујем да ова конференција може играти велику улогу за све нас,
водећи нас ка следећој фази, шта год било следеће.
Тема следеће године је Поновно рођење.
На истој конференцији пре две године
Ричард и ја смо се договорили о будућности TED-а.
Отприлике у исто време, делимично услед тога,
почео сам да радим нешто што сам заборавио, док сам био у послу.
Почео сам поново да читам.
Открио сам да, док сам озбиљно играо пословне игре,
десила се озбиљна револуција у многим областима -
космологији, психологији, еволуционој психологији, антропологији,
знате, све се изменило.
Начин на који сте размишљали о нама као врсти
и као планети, много се променио, било је ужасно узбудљиво.
Најузбудљивије, а мислим
да је Ричард Вурман открио то најмање 20 година пре мене,
било је то да је све повезано.
Повезано је. Све се уклапа једно у друго.
Много причамо о томе,
желео сам да дам само један пример тога.
Мадам де Гол, жену француског председника,
једном су питали "Шта вам је највећа жеља?"
Одговорила је "a penis".
И кад размислите, то је веома истинито.
Сви највише жудимо за тим.
Или, како бисмо на енглеском рекли, "happiness" (срећа).
(смех)
И нешто - ок, срећно са превођењем овога на јапански.
(смех)
(аплауз)
Нешто тако основно као што је срећа,
што би пре 20 година била тема за дискусију
у цркви или џамији или синагоги,
данас провоцира десетине питања у стилу TED-а,
која можете поставити о срећи и веома су занимљива.
Можете питати шта је њен биохемијски узрок;
неуронаука, серотонин, све то.
Можете питати који су психолошки узроци среће?
Природа, одгој, тренутне околности?
Истраживања која су урађена су невероватна.
Можете да посматрате срећу као проблем рачунања и вештачке интелигенције.
Да ли је потребно да укључите
некакву аналогну срећу у рачунарски мозак како би исправно радио?
Можете је посматрати у геополитичким терминима,
на пример, зашто је милијарду људи на свету
толико сиромашно да нема могућност за срећу,
док скоро сви остали, без обзира
колико новца имали, два долара дневно или колико год,
су скоро у просеку једнако срећни?
Или можете посматрати као проблем еволутивне психологије.
Да ли су наши гени измислили срећу као трик
да бисмо се понашали на одређене начине? Као паразити у мозгу
који нас наводе на одређена понашања да би се наши гени развијали?
Да ли смо жртве масовне обмане?
И тако даље и тако даље.
Да бисмо разумели нешто тако важно као што је срећа,
морамо да кренемо овим различитим правцима
и открио сам да нигде другде осим на TED-у
не можете поставити толико питања у толико разних области.
Дакле, то је дубока ствар о којој Ричард говори:
да бисмо било шта разумели, морамо разумети ситне делове.
Помало од свега што нас окружује.
И тако, полако током ова три дана
почнете да покушавате да схватите,
зашто слушам све ове небитне ствари?
А на крају ова четири дана
ваш мозак зуји и осећате се стимулисано, живо и узбуђено,
а то је зато што су сви делићи спојени.
То је потпуно ментално искуство -
ментални еквивалент масаже целог тела.
(смех)
Сваки ментални орган је дотакнут. Заиста јесте.
Доста теорије, Крис. Реци нам шта ћеш стварно да урадиш, ок?
Па, хоћу. Ево визије за TED.
Прво: нећу урадити ништа. Ово није сломљено и нећу га поправљати.
Џеф Безос ми је љубазно скренуо пажњу,
"Крис, TED је стварно одлична конференција.
Мораћеш јако да зајебеш да би је покварио."
(смех)
Са разлогом сам себи дао звање Чувара TED-а,
и обећавам вам сад и овде, да нећу
мењати сржне вредности које TED чине посебним.
Истина, радозналост, различитост, нема продаје, нема корпоративних срања,
нема промоција, нема платформи.
Само потрага за занимљивостима, где год да су,
кроз све дисциплине које су овде представљене.
То се уопште неће променити.
Друго: саставићу невероватну
листу говорника за следећу годину.
Временски оквир у ком TED функционише је фантастичан,
после доласка из часописа који има месечне рокове.
Имамо годину дана да спремимо ово,
и као што ћу вам мало касније показати,
већ имамо око 25 одличних говорника пријављених за наредну годину.
Добијам фантастичну помоћ из заједнице -
ово је одлична заједница и у комбинацији наших контаката
стижемо практично до свакога ко је занимљив у овој земљи, ако не и на свету.
Истина је.
Под три: Желим да, ако могу, пронађем начин
да цело TED искуство проширим током целе године.
Један од начина на који ћемо постићи то је увођење књижевног клуба.
Књиге су ме некако спасиле последњих пар година,
а то је дар који бих желео да пренесем,
па кад се пријавите за TED2003, на сваких 6 недеља ћете добити пакет
са књигом или две и разлогом зашто су повезане са TED-ом.
Можда ће аутор бити неки говорник,
тако можемо покренути разговор током године
и вратити се овде прошавши кроз исто интелектуално и емоционално путовање.
Мислим да ће то бити сјајно.
И четврто, желим да поменем Саплинг Фондацију,
која је нови власник TED-а.
То значи да ће сав новац од TED-а
бити упућен ка ономе што Саплинг заступа.
И још важније, мислим да идеје које су овде представљене и остварене
су идеје које фондација може да искористи јер постоји фантастична синергија.
У последњих неколико дана већ
толико много људи прича о стварима до којих им је стало,
које су им страст, које могу да промене свет
и идеја да се ова група људи окупи -
око неких ствари у које верујемо,
новац који ова конференција може да скупи и идеје -
заиста верујем да ће та комбинација, током времена, имати утицаја.
Изузетно сам узбуђен око тога.
Уствари, не верујем да сам некад, у вези са било чим, био овако узбуђен у животу.
Овде сам на дуге стазе
и био бих изузетно почаствован и узбуђен
ако пођете на ово путовање са мном.